# &cantor;i käsiraamat

Alexander
Rieder
alexanderrieder@gmail.com
Marek
Laane

    bald@smail.ee

Tõlge eesti keelde
2009
Alexander Rieder
&FDLNotice;
2014-05-09
0.5 (&kde; 4.14)

&cantor; on rakendus, mille eesmärk on pakkuda kena töölehevaadet teistele vaba takrvara matemaatikaprogrammidele.

KDE
kdeedu
matemaatika
matemaatika
Cantor
Sage
Python
Lua
Scilab
R
Maxima

## Sissejuhatus

&cantor; on rakendus, mis võimaldab kasutada oma lemmik-matemaatikarakendust kenas ja &kde;-ga lõimitud tööleheliideses. Mitmed dialoogid aitavad toime tulla levinumate ülesannetega ning töölehti on võimalik teistega jagada.

## &cantor;i kasutamine

Pilt: &cantor;i pilt Pilt

### &cantor;i omadused

- Selgesti mõistetav töölehevaade avaldiste hindamiseks.

- Töölehel näeb tulemusi graafiku kujul.

- Lihtne pluginapõhine struktuur võimaldab lisada uusi taustaprogramme.

- Uue kraami hankimise võimalus lubab alla laadida näidistöölehti (ja ka üles laadida).

- Matemaatikavalemite kasutamine &latex;i abil.

- Taustaprogrammiteadlik süntaksi esiletõstmine.

- Pluginapõhised abidialoogid levinumate ülesannete täitmiseks, näiteks funktsiooni integreerimiseks või maatriksi sisestamiseks.

### &cantor;i taustaprogrammid

&cantor; võimaldab kasutada mitut taustaprogrammi. Sinu valik sõltub sellest, mida soovid saavutada.

Praegu on saadaval järgmised taustaprogrammid:

Sage:

  Sage on vaba ja avatud lähtekoodiga matemaatikatarkvara süsteem, mida levitatakse GPL litsentsi alusel. See ühendab paljude olemasolevate avatud lähtekoodiga pakettide võimsuse ühtse Pythonil põhineva liidese taha. Täpsemalt kõneleb sellest http://sagemath.org.

Maxima:

  Maxima on sümbol- ja arvavaldiste igakülgse kasutamise süsteem, kaasa arvatud diferentsiaalarvutus, integraalarvutus. Taylori read, Laplace'i teisendused, tavalised diferentsiaalvõrrandid, lineaarvõrrandite süsteemid, polünoomid ning hulgad, loendid, vektorid, maatriksid ja tensorid. Maxima tagab äärmiselt täpsed arvulised tulemused, kasutades selleks täpseid murde ning muutuva täpsusega täis- ja murdarve. Maxima võib esitada funktsioone ja andmeid kahe- ja kolmemõõtmeliste joonistena. Täpsemalt kõneleb sellest http://maxima.sourceforge.net.

R:

  R on statistiliste arvutuste ja graafika keel ja keskkond, sarnanedes S keelele ja keskkonnale. See pakub ohtralt statistika- (lineaarsed ja mittelineaarsed mudelid, klassikalised statistikatestid, aegridade analüüs, liigitamine, klasterdamine...) ja graafikameetodeid ning on äärmiselt hõlpsalt laiendatav. S keel on sageli statistikauuringute lemmiktööriist, R aga avatud lähtekoodiga tee neis osalemiseks. Täpsemalt kõneleb sellest http://www.r-project.org.

&kalgebra;:

  &kalgebra; on MathML-põhine graafikute arvutaja, mis kuulub &kde; õpirakenduste projekti koosseisu. Täpsemat teavet annab veebilehekülg http://edu.kde.org/kalgebra/.

Qalculate!:

  Qalculate! ei ole tavalist odavat taskukalkulaatorit matkiv tarkvara. Qalculate! püüab ära kasutada tänapäeva arvutite suurepärast liidest, võimsust ja paindlikkust. Qalculate! keskmes seisab avaldis. Matemaatilise avaldise kõigi arvude eraldi sisestamise asemel võib kirjutada kohe terve avaldise ja seda hiljem muuta. Avaldiste tõlgendamine käib paindlikult ja vigu sallivalt, nii et kui teed midagi valesti, siis annab Qalculate! sellest sulle ka teada. Ühese lahenduseta avaldisi ei peeta ometi veaks. Qalculate! lihtsustab nii palju kui suudab ning annab tulemuseks avaldise. Lisaks arvudele ja tehtemärkidele võib avaldis sisaldada suvalises kombinatsioonis muutujaid, ühikuid ja funktsioone. Rohkem teavet annab veebilehekülg http://qalculate.sourceforge.net/.

Python2:

  Python on märkimisväärselt võimas dünaamiline programmeerimiskeel, mida kasutatakse väga paljude rakenduste juures. Teadusprogrammeerimiseks on saadaval mitu Pythoni paketti.

  Pythonit levitatakse vastavalt Pythoni tarkvara sihtasutuse litsentsile (ühildub GPL-iga). Rohkem teavet annab ametlik veebilehekülg.

  Taustaprogramm lisab &cantor;i peamenüüsse ühe täiendava menüü: Pakett. Selle menüü ainuke kirje on Pakett Impordi pakett. Selle abil saab importida Pythoni pakette töölehele.

  See taustaprogramm toetab ainult Python 2.

Scilab:

  Scilab on vabatarkvaraline platvormist sõltumatu arvutamistarkvara ning kõrgtaseme arvutamisele orienteeritud programmeerimiskeel.

  Scilabi levitatakse vastavalt CeCILL litsentsile (ühildub GPL-iga). Rohkem teavet annab veebilehekülg http://www.scilab.org/.

  Taustaprogrammi kasutamiseks peab süsteemi olema paigaldatud Scilabi versioon 5.5 või uuem.

Octave:

  &GNU; Octave on peamiselt arvutamiseks mõeldud kõrgkeel. See pakub mugava käsurealiidese lineaarsete ja mittelineaarsete ülesannete lahendamiseks ja muudeks arvutustoiminguteks, pruukides selleks keelt, mis on valdavalt ühilduv MATLAB-iga. Täpsemalt kõneleb sellest veebilehekülg http://www.gnu.org/software/octave/.

Lua:

  Lua on kiire ja kerge skriptikeel lihtsa protseduurilise süntaksiga. Luas on mitu matemaatikale ja teadusele orienteeritud teeki.

  Rohkem teavet annab veebilehekülg http://www.lua.org/.

  See taustaprogramm toetab luajit 2.

### &cantor;i töötsoon

&cantor;i töötsoon &cantor;i töötsoon

&cantor;i töötsoon koosneb kolmest osast:

1. Kaardiriba, kus saab liikuda avatud töölehtede vahel.

2. Abipaneel, kus näeb käskude kohta teavet, kui sisestada "? käsk".

3. Muutujate haldamise paneel, kus näeb kõiki aktiivse töölehe saadaolevaid muutujaid. Abi ja muutujate haldamise paneele näidatakse &cantor;i akna külgribal eraldi kaartidel. Muutujate haldurit saab kasutada ainult Maxima (kui see on sisse lülitatud Seadistused&cantor;i seadistamine... Maxima leheküljel), &kalgebra; Octave'i, Python 2, Qualculate'i ja Scilabi taustaprogrammide puhul.

4. Tööleht ise.

#### Tööleht

Tööleht on &cantor;i põhiline tööpiirkond. Selle abil saab sisestada avaldisi, lasta taustaprogrammil sooritada arvutusi ning vaadata tulemusi. Käsud, mida tööleht tunnistab, sõltuvad kasutatavast taustaprogrammist, mistõttu tuleb omandada vajaliku taustaprogrammi süntaks (selle juures on suureks abiks nupp Näita abi). Kui tead käsku, aga vajad täpsemat teavet, võid kirjutada "? käsk" ning töölehest paremal ilmubki nähtavale kontekstiabi. Kui soovid näha mõningaid näidistöölehti, vali menüüst Fail käsk Laadi alla näidistöölehti ning laadi alla töölehti, mida teised kasutajad on avalikuks teinud.

Kõigi töölehe käsukirjete kontrollimiseks saab kasutada töölehe paremas osas leiduvaid juhtnuppe, mida näidatakse, kui viia hiirekursor kirjevälja kohale. Kõigi kirjete korral on kolm põhitoimingut: Hinda kirjet kirje arvutamise tulemuste uuendamiseks, Lohista kirjet kirje liigutamiseks töölehel teise kohta ning Eemalda kirje kirje eemaldamiseks aktiivselt töölehelt.

Töölehe kirjete fondi ja joondamise seadistusi saab muuta töölehe kohal asuva tööriistariba vahendusel.

##### Seadistused

Menüü Seadistused võimaldab muuta mõningaid aktiivse töölehe välimuse seadistusi.

Matemaatikavalemite kasutamine &latex;i abil

  See muudab viisi, kuidas näidatakse tulemusi. Sisselülitamise korral saadetakse tulemus läbi &latex;i süsteemi, mis tagab visuaalselt kenad valemid. Näiteks 3*x^2*sqrt(2)*x+2/3 asemel näeb 3*x^2*sqrt(2)*x+2/3

Süntaksi esiletõstmine

  Süntaksi esiletõstmine suurendab koodi loetavust, tõstes eri värviga esile võtmesõnad või kokkukuuluvad sulud.

Lõpetamine

  Selle sisselülitamisel näitab &cantor; parajasti sisestatava käsu võimalikke kujusid, kui vajutad TAB-klahvi. Kui on ainult üks valik, sisestatakse see sinu eest.

Reanumbrid

  See määrab, kas erinevate avaldiste ees on näha numbrid. Nii saab meeles hoida vanemaid tulemusi - Maximas käib see näiteks käsu %O1 abil.

Töölehe animeerimine

  Selle abil saab määrata, kas töölehe muutuste esiletõstmiseks kasutatakse mitmesuguseid animatsioone või mitte.

## Käskude seletused

### &cantor;i peaaken

&cantor; kasutab tavapäraseid &kde; menüü kirjeid, millest kõneleb lähemalt &kde; põhialuste käsiraamatu menüüd käsitlev osa.

&cantor;i täiendavad või spetsiaalsed menüükirjed:

#### Menüü Fail

&Ctrl;N Fail Uus

  Uue töölehe loomine vaikimisi taustaprogrammiga.

Fail Uus taustaprogramm

  Uue töölehe loomine valitud taustaprogrammiga.

Fail Laadi alla näidistöölehti

  Avab dialoogi näidiste allalaadimiseks, mida on teised &cantor;i kasutajad üles laadinud GetHotNewStuffi abil.

Fail Ava näidis

  Avab dialoogi laaditava näidise valimiseks. Näidised tuleb eelnevalt alla laadida menüükäsuga Fail Laadi alla näidistöölehti

Fail Salvesta lihttekstina

  Salvestab aktiivse töölehe lihttekstidokumendina.

Fail Ekspordi LaTeXina

  Salvestab aktiivse töölehe &latex;i dokumendina.

Fail Avalda tööleht

  Avab dialoogi sinu aktiivse töölehe avaldamiseks ja selle muutmiseks kättesaadavaks teistele &cantor;i kasutajatele GetHotNewStuffi abil.

Fail Käivita skript

  Laadib ja käivitab aktiivse taustaprogrammi skripte.

#### Menüü Vaade

&Ctrl;+ Vaade Suurenda

  Suurendab aktiivset töölehte 10% võrra.

&Ctrl;- Vaade Vähenda

  Vähendab aktiivset töölehte 10% võrra.

Vaade Näita skriptiredaktorit

  Avab aktiivse taustaprogrammi skripti redaktori.

Vaade Paneelid Abi

  Lülitab Abi kaardi näitamise külgribal sisse või välja.

Vaade Paneelid Muutujate haldur

  Lülitab muutujate halduri kaardi näitamise külgribal sisse või välja.

#### Menüü Tööleht

Tööleht Hinda töölehte

  Käivitab terve töölehe hindamise.

&Shift;Return Tööleht Hinda kirjet

  Käivitab aktiivse kirje hindamise.

&Ctrl;Return Tööleht Lisa käsukirje

  Lisab uue käsukirje kursori asukohta.

Tööleht Lisa tekstikirje

  Lisab uue tekstikirje kursori asukohta.

Tööleht Lisa pilt

  Lisab pildimalli kursori asukohta. Sul tuleb klõpsata mallil &HPNga;, et panna paika pildi üksikasjad.

Tööleht Lisa leheküljevahetus

  Lisab leheküljevahetuse kursori asukohta.

&Shift;Del Tööleht Eemalda aktiivne kirje

  Eemaldab aktiivse kirje töölehelt.

#### Menüü Seadistused

See menüü sisaldab tavapäraseid &kde; menüü Seadistused kirjeid ning kirjeid, mida tutvustab seadistuste osa.

#### Menüü Abi

&help.menu.documentation;

## &cantor; arendajatele

&cantor;it saab hõlpsasti laiendata pluginate abil. Kirjutada saab järgmisi asju

Taustaprogrammid:

  Uus taustaprogramm võimaldab kasutada &cantor;i liidest mõne teise programmiga.

Abilised:

  Abilised pakuvad dialooge levinumate ülesannete automatiseerimiseks (näiteks maatriksi sisestamine või skripti käivitamine).

Praegu puuduvad spetsiaalsed arendajate õppematerjalid ja API dokumentatsioon, nii et kui soovid pluginat kirjutada, tuleb endal lähtekoodi uurida. Kõik liiede definitsioonid asuvad kataloogis `lib`. Teostuse näidisteks on &cantor;iga kaasas olevad pluginad.

## Küsimused ja vastused

&reporting.bugs; &updating.documentation;

Menüükirje Matemaatikavalemite kasutamine LaTeXi abil puudub

Kõik taustaprogrammid ei toeta kõiki võimalusi. Praeguses versioonis on &latex;i väljund toetatud Maxima, Qalculate! ja Sage taustaprogrammis.

Paigaldasin Sage/Maxima, aga vastavat taustaprogrammi pole näha.

Asi võib olla selles, et &cantor; ei osanud seda üles leida. Ava dialoog Seadistused&kappname; seadistamine... ja muuda vajaliku rakenduse asukohta.

Miks nii imelik nimi - mis on sellel pistmist matemaatikaga?

&cantor; on saanud nime saksa matemaatiku Georg Cantori järgi, kes oli hulgateooria looja.

## Autorid ja litsents

&cantor;

Rakenduse autoriõigus 2009-2011: Alexander Rieder alexanderrieder@gmail.com

Dokumentatsiooni autoriõigus © 2009-2011: Alexander Rieder alexanderrieder@gmail.com

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

### &cantor;i hankimine

&install.intro.documentation;

### Nõuded

&cantor;i edukaks kasutamiseks on vajalik &kde; 4. Kui soovid ladumissüsteemi kasutada, peavad paigaldatud olema &latex; ja LibSpectre. Kindla taustaprogrammi kasutamiseks peab paigaldatud olema vastav matemaatikapakett.

### Kompileerimine ja paigaldamine

&install.compile.documentation;

### Seadistamine

Sõltuvalt süsteemist võib olla vajalik muuta &cantor;i kasutatavate taustaprogrammide asukohta.

&documentation.index;